О Б Щ И Н С К И   С Ъ В Е Т – Ч Е П Е Л А Р Е


Р  Е  Ш  Е  Н  И  Е
№ 247


Взето с Протокол № 29 от редовно заседание на Общински съвет – Чепеларе, проведено на 31.07.2025 година.


ОТНОСНО: Предложение за приемане на Наредба за изменение и допълнение на Наредба № 1 за поддържане и опазване на обществения ред, чистота и общественото имущество на територията на Община Чепеларе.


Общински съвет – Чепеларе като изслуша предложението на кмета на общината, постоянните комисии по „Бюджет и финанси“ и „Общинска собственост, устройство на територията, инфраструктура и екология“ и след станалите разисквания на основание чл. 21, ал. 1, т. 23 и ал. 2 от Закона за местното самоуправление и местната администрация във връзка с чл. 8 от Закона за нормативните актове, при спазване на изискванията на чл. 75, ал. 2 и чл. 76, чл. 79 от АПК и чл. 11, ал. 3 и чл. 15, ал. 1, чл. 26 и чл. 28. ал. 1 от Закона за нормативните актове:


        Р   Е   Ш   И:


Общински съвет – Чепеларе

Приема Наредба за изменение и допълнение на Наредба № 1 за поддържане и опазване на обществения ред, чистота и общественото имущество на територията на Община Чепеларе на Общински съвет – Чепеларе, приета с Решение № 760 от 11.10.2019 г.. на Общински съвет – Чепеларе

§ 1. Изменя се и се допълва чл. 89, ал. 1, ал. 2, ал. 3 и ал. 4, както следва:
Чл.89. /1/ Който наруши забраната по чл.4, ал.3 – ал.20 и чл.4, ал.23 се наказва с налагане на глоба или имуществена санкция в размер от 150 лв. /76,69 €/ до 750 лв. /383,47 €/, а при повторно извършване на същото нарушение – от 300 лв. /153,39 €/ до 1500 лв. /766,94 €/.
/2/ Който наруши забраната по чл.9, ал.1, ал.2 и чл.11 се наказва с налагане на глоба или имуществена санкция в размер от 150 лв. /76,69 €/ до 750 лв. /383,47 €/, а при повторно извършване на същото нарушение – от 300 лв. /153,39 €/ до 1500 лв. /766,94 €/.
/3/ Който наруши забраната по чл.15, ал.4 – ал.7 и чл.4, ал.9 – ал.13 се наказва с налагане на глоба или имуществена санкция в размер от 150 лв. /76,69 €/ до 750 лв. /383,47 €/, а при повторно извършване на същото нарушение – от 300 лв. /153,39 €/ до 1500 лв. /766,94 €/.
/4/ За всички други нарушения на наредбата се налагат административни наказания глоба или имуществена санкция в размер от 50 лв. /25,56 €/ до 500 лв. /255,65 €/, а при повторно извършване – от 100 лв. /51,13 €/ до 1000 лв. /511,29 €/.

§ 2. Изменя се и се допълва чл. 91, както следва:
	Чл. 91. За маловажни случаи на административни нарушения на наредбата, установени при извършването им, когато това е предвидено в закон или указ, овластените контролни органи налагат на място глоби в размер от 10 лв. /5,11 €/ до 50 лв. /25,56 €/. За наложената глоба се издава квитанция/фиш, които съдържат данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Квитанцията/Фишът се подписва от контролния орган и от нарушителя и се изпраща на финансовия орган на Общинска администрация – Чепеларе за изпълнение. На нарушителя се дава препис от квитанцията/фиша. 
	
[bookmark: _GoBack]§ 3. Наредбата за изменение и допълнение на Наредба № 1 за поддържане и опазване на обществения ред, чистота и общественото имущество на територията на Община Чепеларе е приета с Решение №247 от 31.07.2025 г. на Общински съвет – Чепеларе и влиза в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС.




Общ брой на общинските съветници: 13
Гласували: 12

Ангел Николов – „ЗА“                                                    д-р Лилия Милина - „ЗА“
Анета Пашалиева - „ЗА“                                                 Петя Касабова - „ОТСЪСТВА“                                 
Асен Хаджиев - „ЗА“                                                       Радомира Йорданова - „ЗА“                                  
Весела Хаджиева Русенова - „ЗА“                                 Славка Чакърова - „ЗА“
Димитър Герджиков - „ЗА                                              Стоян Андреев – „ЗА“
Екатерина Петрова - „ЗА“                                               Филип Делисивков - „ЗА“                                 
Елка Ангьозова - „ЗА“                                                     

“ЗА”- 12;
“ПРОТИВ”- 0;
“ВЪЗДЪРЖАЛ СЕ”- 0;

